# data[].attributes.body
Tähän on koottu ne ideat, jotka eivät valitettavasti etene osallistuvan budjetoinnin valmistelussa jatkotyöstööntai äänestykseen.

Jokainen idea on käyty läpi ja jokaiselle idealle on annettu palaute. Kaikki ideat huomioidaan kunnan muussa kehittämisessä mahdollisuuksien mukaan. Saimme kaikista annetuista ideoista kuntaan paljon hyviä kehittämisajatuksia!

Yleisin syy idean etenemättömyydelle oli 10 000 euron kustannusarvion ylitys tai aikatauluhaaste. Ideoiden toteutuksen tulee tapahtua vuoden 2025 aikana.

# data[].attributes.headline
1. Kuntoportaat Rantakylän lahon katsomon paikalle

# data[].attributes.subject
1. Kuntoportaat Rantakylän lahon katsomon paikalle

# data[].attributes.body
Katsomon purku ja esimerkiksi nykyisten porrasosien paikalle kahdet kuntoportaat, toiset matalammalla askelmalla ja toinen puoli hieman korkeammalla askelmalla. Näiden väliin voisi tehdä yhden tasanteen, joka yhdistäisi portaat. Portaiden yläpuolelle tasanne kaiteella vähän samaan tapaan kuin katsomossakin nyt on. Kaiteita tarpeen mukaan.

Palaute: Rantakylän virkistysalueelle on käynnissä alueen suunnittelutyö, jossa koko alueen toimintoja tarkastellaan kokonaisuutena. Tästä syystä katsomon purkua / portaiden rakentamista ei voida toteuttaa vielä tässä vaiheessa.

Syy etenemättömyydelle: Aikatauluhaasteet

# data[].attributes.body
Yhdistetty useampi samankaltainen idea.

Palaute: Tarve on kunnassa tiedossa, mutta osallistuvan budjetoinnin raha ei valitettavasti tähän riitä. Kaukalon tilalle voidaan yrittää miettiä muuta ratkaisua.

Syy etenemättömyydelle: Budjetti ylittyy.

# data[].attributes.body
Yhdistetty kaksi samankaltaista ideaa.

Alueelle on toivottu lisää hiihtoon ja kävelyyn soveltuvia polkuja. Tämä voisi olla jatkoa jo tehdyille poluille. Rantakylän hiihtoladut ovat liian kaukana ja syrjässä pääasutusalueilta.

Polut olisi hyvä sijoittaa väljille alueille. Voisiko hyödyntää peltoalueita/moottorikelkkareittejä?

Palaute: Lähiliikunta-alueet tekevät arkiliikunnan helpoksi ja madaltavat kynnystä lähteä liikkeelle. Niillä onkin kiistaton paikka kuntien liikuntapaikkarakentamisessa.

Varattu raha ei valitettavasti riitä reitti-/latupohjan perustamiseen. Lisäksi reitille ei ole tällä hetkellä selkeää paikkaa, joten se vaatisi laajemman suunnittelutyön ja keskustelun eri tahojen kanssa.

Syy etenemättömyydelle: Budjetti ylittyy, vaatisi laajemman kehittämisen.

# data[].attributes.body
Luistelukenttä Lintupuistoon Pöllöpuiston jalkapallokentälle. Toteutus loppuvuodesta 2025. Itse luistelukentän totetus ei maksaisi paljoa ja budjetista loput voisi käyttää ylläpitokustannuksiin, jotka kuitenkin ovat maltilliset. Lintupuistossa nuorilla ei ole mitään vapaa-ajanviettopaikkaa. Luistelukenttä alueella kannustaisi nuoria liikkumaan ja harrastamaan sekä myös pienten lasten kanssa olisi helppo käydä lähellä eikä 5 minuutin luistelun takia tarvitse lähteä autolla toiselle puolelle kylää. Toive on tullut alueen nuorilta.

Palaute: Kaikki ideat liikkumisen lisäämiseen ovat tervetulleita! Osallistuvan budjetoinnin varoja voidaan käyttää vain vuoden 2025 aikana, minkä jälkeen jääalueen hoidosta syntyisi pysyviä kustannuksia käyttötalouteen.

Syy etenemättömyydelle: Syntyy pysyviä kustannuksia.

# data[].attributes.body
Rantakylään kahden-kolmen kilometrin ensilumen latu marraskuun alussa.

Palaute: Hyvä idea, mutta sitä ei valitettavasti ole mahdollista toteuttaa osallistuvalla budjetoinnilla, sillä ensilumenladun kustannukset ovat moninkertaiset jaossa olevaan budjettiin nähden.

Syy etenemättömyydelle: Budjetti ylittyy

# data[].attributes.body
Lähiliikuntapaikkojen lisääminen muuallekin kuin koulukeskusten välittömään läheisyyteen, jotta liikkuminen olisi mahdollisimman monelle helppoa. Karhupuiston ja Pappilanpellon ym. luistelukenttien jäädyttäminen ja ylläpitäminen. Kunnan kapeiden puistoalueiden hyödyntäminen latujen teossa. Pienille lapsille ja perheille paikkojen saavutettavuus olisi tärkeää.

Palaute: Lähiliikunta-alueet ovat tärkeitä arkiliikunnan kannalta ja madaltavat kynnystä lähteä liikkeelle. Idea ei kuitenkaan mahdu osallistuvan budjetoinnin raameihin, sillä siinä syntyy pysyviä kustannuksia käyttötalouteen.

Syy etenemättömyydelle: Syntyy pysyviä kustannuksia.

# data[].attributes.headline
7. Hyötyliikuntaa talvisin koko perheelle

# data[].attributes.subject
7. Hyötyliikuntaa talvisin koko perheelle

# data[].attributes.body
Tupoksen luistelumahdollisuudet ottivat takapakkia tälle talvelle, kun uusi tekonurmi ja ulkoliikuntapuisto valtasivat tilaa. Luistelijoita Tupoksessa riittää kyllä vauvoista vaareihin asti. Kaukalon ulkopuolista luistelutilaa kelpaisi laajentaa - oletan, että viereinen metsä on kunnan maita. Mitä parhainta hyötyliikuntaa kaikille.

Palaute: Tilanne on tiedostettu, mutta Tupoksessa ei valitettavasti ole selkeää paikkaa lisäjääalueelle. Asiaa edistetään muutoin.

Syy etenemättömyydelle: Sopivan paikan puuttuminen

# data[].attributes.headline
8. Rantakylään avantouintipaikalle sauna tai kopin kunnostaminen

# data[].attributes.subject
8. Rantakylään avantouintipaikalle sauna tai kopin kunnostaminen

# data[].attributes.body
Yhdistetty kaksi ideaa.

Avantouintipaikalle siirrettävä sauna kuten Ouluntullin montulla Kempeleessä. Taattu kävijämäärän nousu. Tai vaihtoehtoisesti kopin/kioskin kunnostaminen. Kopissa haisee ummehtuneelle (olisiko jopa hometta).

Palaute: Saunavaunu ehti jo toteutua ja on käytettävissä. Alueelle on olemassa kehittämissuunnitelma, jossa myös avantouintipaikan olosuhteet on huomioitu, joten tässä vaiheessa ei ole järkevää remontoida yksittäistä asiaa.

Syy etenemättömyydelle: Idea on jo osin toteutunut. Lisäksi on osa laajempaa kehittämissuunnitelma.

# data[].attributes.body
Minigolf-rata kirjaston viereen. Mailat ja pallot lainattavissa kirjastokortilla kirjaston aukioloaikoina.

Palaute: Idea on hyvä ja toive on kunnassa tiedossa. Minigolfia on ajateltu toiminnoiltaan sopivaksi keskuspuistoon, mutta se vaatii tarkempaa suunnittelua eikä ole mahdollista toteuttaa osallistuvan budjetoinnin aikataulun tai budjetin myötä. Asiaa edistetään muuten kunnassa.

Syy etenemättömyydelle: Aikataulu ja budjetti.

# data[].attributes.body
Tupoksesta Lettoon menevään latupohjaan purua jotta kävely siinä onnistuisi lumettomaankin aikaan.

Palaute: Lähiliikunta-alueet ja pururadat ovat tärkeitä arkiliikunnan kannalta ja madaltavat kynnystä lähteä liikkeelle. Osallistuvan budjetoinnin summalla ei valitettavasti pystytä toteuttamaan kuin osan kuvatusta reitistä (~500–800 m).

Syy etenemättömyydelle: Budjetti ylittyy.

# data[].attributes.body
Rakennatte pihasalin.

Palaute: Käytettävissä oleva raha ei valitettavasti riitä uuden ulkokuntosalin perustamiseen. Ulkokuntosaleja löytyy tällä hetkellä keskustasta sekä Tupoksesta.

Syy etenemättömyydelle: Budjetti ylittyy

# data[].attributes.body
Pidentää nykyistä tasaiseksi pohjattua hiihtolatupohjaa sellaiseen suuntaan jossa ei olisi tienylityksiä ollenkaan. Nykyinen temmesjoen suuntaan menevä latu on käytössä vain lyhyen aikaa vuodesta, koska siinä ei ole tasaista pohjaa. Ja asustusalueen seassa menevä latuverkosto on katkonainen johtuen tienylityksistä.

Palaute: Idea on hyvä, mutta varatulla rahalla ei valitettavasti pystytä toteuttamaan kuin osan kuvatusta reitistä (~500–800 m).

Syy etenemättömyydelle: Budjetti ylittyy

# data[].attributes.body
Vaijeri takaisin Rantakylään vanhalle paikalle ja lisäksi toinen vaijeri saarelta ponkuille.

Palaute: Hyvä idea! Vaijeri on käytössä aina silloin, kun alla olevalla vesialueella on riittävästi vettä. Varattu raha ei valitettavasti riitä uuden vaijeriradan rakentamiseen kyseiseen kohtaan, sillä se vaatisi ruoppausta ja perustamista ynnä muita muutoksia.

Syy etenemättömyydelle: Budjetti ylittyy

# data[].attributes.body
Avanto Karimontun syvään kohtaan. Laituri, josta mennä avantoon sekä pumppu avannon auki pitämiseen.

Palaute: Hyvä idea, ja varmasti käyttäjiä riittäisi. Osallistuvan budjetoinnin 10 000 e maksimisumma ei valitettavasti riitä hankintoihin. Uuden avantouintipaikan lisääminen vaikuttaa myös käyttötalouden kuluihin, koska vaatii jatkuvaa ylläpitoa.

Syy etenemättömyydelle: Budjetti ylittyy, syntyy pysyviä kustannuksia.

# data[].attributes.body
Koirapuisto on jo kaavassa eli siihen kohtaan kaksi (valaistua) aitausta, toinen isoille ja toinen pienille koirille.

Palaute: Idea on hyvä ja käyttöä varmasti olisi. Osallistuvan budjetoinnin raha ei kuitenkaan valitettavasti riitä koirapuiston rakentamiseen, minkä lisäksi se vaatii taustalle suunnitelmat.

Osallistuvan budjetoinnin rahalla voitaisiin tehdä teoriassa koirapuiston suunnitelmat, mutta pelkkien suunnitelmien tekeminen ei ole varojen käytön kannalta järkevää, ellei voida olla täysin varmoja suunnitelman toteutumisesta. Valtuusto tekee päätöksen investoinneista osana talousarviotyötä.

Syy etenemättömyydelle: Budjetti ylittyy

# data[].attributes.body
Kaksi ideaa:

koirapuisto, koirille esteitä, leluja yms.

Koirapuisto / agilitykenttä

Palaute: Idea on hyvä ja on kunnassa tiedossa Käyttäjiä varmasti olisi. Osallistuvan budjetoinnin raha ei valitettavasti riitä uuden koirapuiston rakentamiseen, minkä lisäksi vaatii taustalle suunnitelmat. Osallistuvan budjetoinnin rahalla voitaisiin tehdä teoriassa koirapuiston suunnitelmat, mutta pelkkien suunnitelmien tekeminen ei ole varojen käytön kannalta järkevää, ellei voida olla 100 % varma suunnitelmien toteutumisesta.

Asiaa edistetään kunnassa muuten. Idea on mahdollista huomioida esimerkiksi Kuormatien koirapuiston remontin yhteydessä. Valtuusto tekee päätöksen investoinneista osana talousarviotyötä.

Syy etenemättömyydelle: Budjetti ylittyy.

# data[].attributes.body
Liminganlahden koulun viereinen puisto toivottaisiin kunnostettavan ja uudistettavan. Sinne toivotaan myös isommille lapsille tekemistä, muun muassa vaijeriliuku tai isompi kiipeilyteline.

Palaute: Hyvä ja tarpeellinen idea! Valitettavasti osallistuvassa budjetoinnissa käytettävässä oleva raha ei riitä leikkipuiston uudistamiseen, sillä uudistaminen maksaa monin verroin enemmän.

Asiaa edistetään Limingan kunnassa muuten, ja esimerkiksi leikkipuistoverkosto on tänä vuonna tarkastelussa.

Syy etenemättömyydelle: Budjetti ylittyy.

# data[].attributes.headline
18. Kukkapuupuisto myös toiseen paikkaan Liminkaan

# data[].attributes.subject
18. Kukkapuupuisto myös toiseen paikkaan Liminkaan

# data[].attributes.body
Kunta organisoi toisen kukkapuupuiston sopivaan paikaan. Halukaat saavat osallistua ja ostaa puun tai puita.

Palaute: Kiva, kun idealle halutaan jatkoa! Kukkapuupuisto ei valitettavasti olisi toteutettavissa pelkällä osallistuvan budjetoinnin rahalla, eikä puistojen ja leikkikenttien rakentamiseen ei ole varattuna rahaa tälle vuodelle.

Lisäksi vaatii suunnitelman tekemisen puistoalueelle, minkä vuoksi ei ole mahdollista osallistuvan budjetoinnin aikataulussa. Asiaa voidaan muuten edistää kunnassa.

Syy etenemättömyydelle: Budjetti ylittyy.

# data[].attributes.body
Kukkapuupuisto oli ihan kiva idea, mutta jäi hieman vajaaksi. Koristeomenapuilla voitaisiin saada pohjolan "hanami".

Palaute: Ihana idea! Koristeomenapuupuisto ei olisi valitettavasti toteutettavissa pelkällä osallistuvan budjetoinnin rahalla, eikä puistojen ja leikkikenttien rakentamiseen ei ole varattuna rahaa tälle vuodelle.

Lisäksi vaatii puistoalueen suunnitelman tekemisen, minkä vuoksi ei ole mahdollista osallistuvan budjetoinnin aikataulussa. Asiaa voidaan muuten edistää kunnassa.

Syy etenemättömyydelle: Budjetti ylittyy.

# data[].attributes.body
Rahalla uudistetaan huonoon kuntoon pääseet pitkospuut temmesjokisuun lintutornille.

Palaute: Osallistuvan budjetoinnin raha ei valitettavasti riitä pitkospuiden uusimiseen. Kohteelle on kuitenkin haettu ulkopuolista rahoitusta tälle vuodelle (ei vielä tullut päätöksiä).

Syy etenemättömyydelle: Budjetti ylittyy.

# data[].attributes.body
Temmesjoen venesatamasta Temmesjokisuun lintutornille lähtevän luontopolun kunnostaminen uusilla pitkospuilla tai jollain muulla vaihtoehtoisella materiaalilla/tavalla.

Palaute: Osallistuvan budjetoinnin raha ei valitettavasti riitä luontopolun kunnostamiseen. Kohteelle on haettu ulkopuolista rahoitusta tälle vuodelle (ei vielä tullut päätöksiä).

Syy etenemättömyydelle: Budjetti ylittyy.

# data[].attributes.headline
22. Kevytrakenteinen silta Kurjenjalantien päästä ojan yli seuraavalle pyörätielle

# data[].attributes.subject
22. Kevytrakenteinen silta Kurjenjalantien päästä ojan yli seuraavalle pyörätielle

# data[].attributes.body
Lyhentäisi kävely-ja pyörämatkaa Kurjenjalantieltä kylän suuntaan. Aamuisin olis lyhyempi matka kimppakyytiin kasitien reunaan. Lenkkeilijät voisivat käyttää myös sitä.

Palaute: Hyvä idea, mutta ei lähdetä tekemään reittien ulkopuolelle rakenteita. Rakentamisessa pitäisi myös selvittää tulvariski.

# data[].attributes.body
- leikkipuiston täysi päivitys nykyaikaan, myös aitojen uusinta

- alueen raivaus ja siistiminen, nykyisellään synkkä eikä houkuttele, lampi epäsiisti eikä todellakaan turvallinen

- talvisin jää kaukaloon ja kaukalon viereen, jotta myös pienemmät saavat harjoitella luistelemista turvallisesti sekä pieni hiihtolatu lapsille

- katettu nuotiopaikka, jota alueen asukkaat sekä läheinen päiväkoti voi hyödyntää

- penkkejä ja roska-astioita

Palaute: Hyvä idea! Osbun raha ei kuitenkaan riitä koko puiston uusimiseen, vaan tarvitaan monin verroin enemmän. Lisäksi tarvitaan suunnitelma, joka asetetaan nähtäville. Leikkipuistoverkosto on kuitenkin tarkasteltavana tänä vuonna.

Syy etenemättömyydelle: Budjetti ylittyy.

# data[].attributes.body
Okkosenrannan perälle, esim. Kotkansiiven tien puolivälin paikkeille, arvotaan lasten leikkipaikka/puisto. Matka Ojanperänkankaan leikkipuistoon on liian pitkä Okkosenrannan perimmiltä alueilta. Alueella paljon lapsia, jotka hyötyisivät lähellä kotia olevasta turvallisesta leikkipuistosta.

Palaute: Idea on hyvä ja asia on tiedostettu. Osbun budjetti ei kuitenkaan riitä tähän. Lisäksi täytyy tehdä suunnitelma, joka asetetaan nähtäville. Leikkipuistoverkosto on kuitenkin tarkastelussa tänä vuonna.

Syy etenemättömyydelle: Budjetti ylittyy.

# data[].attributes.body
Leikkivälineitä ja/tai ulkokuntosali Karhupuistoon Jutkokylään.

Palaute: Osbun budjetti ei valitettavasti riitä. Lisäksi Karhupuistoon tarvitaan suunnitelma. Puistoalueita tarkastellaan tämän vuoden aikana.

Syy etenemättömyydelle: Budjetti ylittyy.

# data[].attributes.body
Lapsille rakennetaan turvallinen pulkkamäki keskeiselle alueelle. Toiveena olisi linjojen alla oleva alue johon voisi rakentaa muutakin aktiviteettia, mm. laavu ja hiitolenkki tulevaisuudessa. Kaavassa on VL-aluetta joten tämä alue sopii virkistyskäyttöön.

Linjojen alla on valmiiksi sopivan profiilin omaavia mäkiä jotka tulisi lähinnä raivata puhtaaksi risuista. Tämä on jo kerännyt lapsia pulkkamäkiin koska tämä on turvallisin ja keskeisellä paikalla oleva mäki.

Palaute: Toive on tiedossa. Linjojen alle ei kuitenkaan suositella tämänkaltaista pysyvää toimintaa, joten paikkaa on vielä mietittävä. Lisäksi osbun aikataulu ei mahdollista tekemistä. Asiaa kuitenkin edistetään muuten.

Syy etenemättömyydelle: Aikataulu ei onnistu.

# data[].attributes.body
Kunnostetaan Tupoksen huiskeen ja liikuntakenttien vieressä oleva leikkipuisto (Huiskeenmäen leikkipuisto). Sillä saataisiin urheilukenttien läheisyyteen myös pienille lapsille ulkoiluun hyvät edellytykset. Ehkä joku uusi kiipeilyteline voisi olla paikallaan pienempien lasten tarpeisiin. Maalia liukumäkiin yms.

Palaute: Hyvä ja tarpeellinen idea! Tuiskulanmäen kunto on tiedossa, ja leikkipuistoverkosto on tarkastelussa tänä vuonna. Osbun raha ei valitettavasti riitä kunnostamiseen.

Syy etenemättömyydelle: Budjetti ylittyy.

# data[].attributes.body
Leikkipuisto pienistä lapsista aikuisiin asti. Leikkipuistossa on pienten lasten keinuja, hiekkalaatikoita jne. Nuorille kiipeilytelineitä, pitkiä liukumäkiä yms. Aikuisille kuntoilu ja/ parkour. Puistossa olisi myös pari eväspöytää missä voi syödä eväitä. Ja muutama kiikku vanhemmille.

Palaute: Leikkipuistot ovat tärkeitä, ja monenlaisesta tekemisestä olisi iloa kaikille. Osallistuvan budjetoinnin raha ei valitettavasti riitä idean toteuttamiseen. Limingan leikkipuistoverkosto on tarkastelussa tänä vuonna.

Syy etenemättömyydelle: Budjetti ei riitä.

# data[].attributes.body
Limingasta kulkee bussilla paljon opiskelijoita ja työikäisiä Kempeleen ja Oulun suuntaan. Lapsetkin liikkuvat usein bussin kyydissä harrastuksiin ja ostoksille.

Palaute: Tärkeä asia! Bussipysäkit ovat kuitenkin ELY:n toimintaa, eikä kunnalla ole toimivaltaa tehdä niitä itse. Viestiä on kuitenkin viety ELY:n suuntaan.

Syy etenemättömyydelle: Ei ole kunnan hallinnoimaa toimintaa.

# data[].attributes.body
Enemmän bussipysäkkejä ja bussireittejä liminkaan ja limingasta muualle.

Palaute: Bussipysäkit ovat ELY:n toimintaa. Viestiä pysäkeistä ja reiteistä on viety eteenpäin.

Syy etenemättömyydelle: Ei ole kunnan hallinnoimaa toimintaa.

# data[].attributes.headline
31. Julkisen liikenteen reitti & bussipysäkki Okkosenrantaan asti

# data[].attributes.subject
31. Julkisen liikenteen reitti & bussipysäkki Okkosenrantaan asti

# data[].attributes.body
Oulun bussien pysäkit ovat aivan liian kaukana Okkosenrannan perältä. Tällä hetkellä joutuu useimmiten menemään autolla ensin S-marketin pysäkille Ouluun julkisilla päästäkseen. Ojanperänkankaan pysäkiltä bussit kulkevat harvemmin tai ei ollenkaan ja matka sinnekin pitkä.

Palaute: Asia on tiedossa ja sitä on viety eteenpäin. Idea ei ole toteutettavissa osallistuvalla budjetoinnilla.

Syy etenemättömyydelle: Ei ole toteutettavissa osbun kautta.

# data[].attributes.body
Tupoksessa on paljon pyöräteitä, joita myös käytetään paljon. Opasteita ei kuitenkaan ole, ne helpottaisivat kovasti. Esim. Saunarannasta Salelle pyöräily ei ole niin helppoa kuin voisi kuvitella. Tarvittaisiin siis opastekyltit, jotka näyttäisivät suuntaa ja matkan. Opasteet voisivat opastaa ainakin koululle, puistoihin ja kaupalle.

Palaute: Tärkeä asia ja sitä edistetään! Oulun seudun pääpyöräväylän suunnitelmien hyväksyminen on vielä kesken, ja pääväylien viitoitusta päivitetään seutuyhteistyönä. Sisäiset reitit tarkastellaan edellä mainitun työn yhteydessä. Myöskään osbun raha ei riitä opastekylttien tekemiseen.

Syy etenemättömyydelle: Aikatauluhaaste, budjetti ylittyy.

# data[].attributes.body
Katuvalaistus kylätielle.

Palaute: Tärkeä asia! Osallistuvan budjetin raha ei kuitenkaan riitä koko Kylätien valaistukseen Tupoksessa. Lisäksi vaatii valaistussuunnitelman tekemisen ja investointirahaa Saunarantaan.

Syy etenemättömyydelle: Budjetti ylittyy.

# data[].attributes.body
Että Värmikosken tie voitaisiin huoltaa, koska Värmikosken tie on tällä hetkellä todella huonossa kunnossa.

Palaute: Tie on ELY:n tie.

Syy etenemättömyydelle: Ei kunnan toimintaa.

# data[].attributes.body
Katos koulun pihalle.

Palaute: Kiinteä katos on tarpeellinen, mutta riittävän kestävän katoksen tekeminen ei ole mahdollista osbun rahalla.

Syy etenemättömyydelle: Budjetti ylittyy.

# data[].attributes.body
Eli olisi parempaa ruokaa ja enemmän mitä oppilaat haluavat.

Palaute: Tärkeä asia! Lapsia ja nuoria osallistetaan ruokalistan ja ruokapalveluiden toiminnan kehittämiseen kouluruokakyselyn, maisteluraadin ja ruokailutoimikuntien muodossa. Idea ei ole kuitenkaan toteutettavissa osallistuvan budjetoinnin kautta.

Syy etenemättömyydelle: Ei ole toteutettavissa osallistuvan budjetoinnin kautta.

# data[].attributes.body
Liminganlahden alakoulun välituntipihalle lisää keinuja ja kiipeilytelineitä. Toiveena olisi esim. hämähäkkikeinu isojen pihalle, pienten pihalle liukumäki, uusi kiipeilyteline.

Palaute: Kivoja ideoita! Osallistuvan budjetoinnin raha ei valitettavasti riitä hankintoihin. Koulun piha on valmistunut vuonna 2019, eikä tässä vaiheessa ole tarve tehdä uusimista.

Syy etenemättömyydelle: Budjetti ylittyy.

# data[].attributes.body
Kouluille lisää tietokoneita. Nyt ei riitä kaikille.

Palaute: Tärkeä asia! Tietokoneiden hankkimisesta kuitenkin syntyy pysyviä ylläpitokustannuksia ostamisen jälkeen, joten hankintaa ei ole mahdollista tehdä osbun kautta.

Syy etenemättömyydelle: Syntyy pysyviä kustannuksia

# data[].attributes.body
Kempeleessä on ainakin Linnakankaan päiväkodissa muovinen kehikko, jonka päällä on kolmionmallinen kangaskatos. Tämä on pikkuisten lasten jalkapallokenttä ja toimii varmasti kivasti kun pallo ei lähde karkuteille. Kenties vanhemmat voisivat myös jäädyttää talkoolla sinne talveksi pienen jään. Lisäksi siinä voisi pitää pieniä esityksiä.

Valmistelu: Ihana idea! Valitettavasti idea ei ole toteutettavissa osbun budjetilla.

Syy etenemättömyydelle: Budjetti ylittyy

# data[].attributes.body
Muraaleja eri rakennuksiin isoihin tai pieniin. Ne lisäävät viihtyisyyttä ja näyttävät kivoilta.

Palaute: Kiva idea! Valitettavasti ei ole mahdollista toteuttaa osallistuvan budjetoinnin aikataululla, sillä pitäisi kartoittaa tarkemmin, löytyykö sellaisia kunnan omistamia seiniä, joihin muraaleja voisi tehdä.

Syy etenemättömyydelle: Aikataulu.

# data[].attributes.body
Kauniita kukkaniittyjä ympäri Liminkaa lisäämään viihtyisyyttä. Kukkia saisi kerätä ja ihailla.

Palaute: Ihana idea! Kukkaniityt ovat saaneet rahaa osbusta kahtena vuotena, ja niiden toimintaa jatketaan edelleen. Tähän asti perustettuja kukkaniittyjä löytyy Tupoksesta Lintulammentien varresta sekä kirkonkylältä Halpa-Hallin läheisyydestä, Kedonperäntien varrelta, Lumijoentien varresta sekä Selkäsentien varrelta.

Vielä uusien kukkaniittyjen perustamista pitäisi tarkastella tarkemmin kokonaisuuden ja pysyvien kustannusten kannalta.

# data[].attributes.headline
42. Linturuokinta Limingan keskustan puistoon

# data[].attributes.subject
42. Linturuokinta Limingan keskustan puistoon

# data[].attributes.body
Lintujen ruokinta ja sen seuraaminen yhteisillä paikalla talviaikaan olisi kuntalaisille, koululaisille ja turisteille mielenterveyttä ja ympäristötietoutta lisäävä yksinkertainen asia ja se sopii Limingan kunnan lintumaineeseen. Ruokintapaikka vaatii kuitenkin päivittäisen seurannan ja puhdistuksen.

Palaute: Hyvä idea! Lintujen ruokintapaikan siivoamisesta syntyy kuitenkin pysyviä ylläpitokustannuksia, joten sitä ei voida toteuttaa osbun kautta.

Syy etenemättömyydelle: Syntyy pysyviä kustannuksia.

# data[].attributes.body
Palkataan työntekijä, joka ehtii heti aura-auton ajettua huoltaa keskustan suojateiden ja pyöräteiden välissä olevat usein 20-40cm vallit. Olisiko mönkkäri tässä myös hyvä apuväline lapion lisäksi?

Palaute: Ajatus on hyvä ja tärkeä! Idea ei valitettavasti ole toteutettavissa osallistuvan budjetoinnin kautta. Osallistuvan budjetoinnin idea perustuu kertaluonteisuuteen ja idean toteutus osallistuvalla budjetoinnilla jäisi valitettavan lyhytaikaiseksi ja hetkelliseksi.

Syy etenemättömyydelle: Idea pysyväisluonteinen.

# data[].attributes.body
S-marketin lajitteluaseman taakse olevalle "pusikkoalueelle" voisi tehdä jotain, esim. istuttaa nurmikkoa, laittaa muutamia puita ja penkkejä, ehkä jopa kukkia ja koirankakkaroskis.

Palaute: "Puistoalue" ei ole kunnan omistuksessa, joten kunta ei pysty toimimaan siellä.

Syy etenemättömyydelle: Ei ole kunnan toimintaa.

# data[].attributes.headline
45. Osallistuminen rasismin vastaiseen viikkoon vko 12

# data[].attributes.subject
45. Osallistuminen rasismin vastaiseen viikkoon vko 12

# data[].attributes.body
Kunnan organisaatiot kuten koulut, päiväkodit ja nuorisotoimi, kirjasto osallistuvat rasismin vastaiseen viikkoon viikolla 12 haluamallaan tavalla esim. tilaamalla mainoksi SPR:tä julkisiin tiloihin (ovat ilmaisia), nuokkarin ja kirjaston väki voisi kehittää jonkun tempauksen aiheen ympärille. Kouluissa rasismin vastainen viikko huomioitaisiin opetuksessa ja esim. aamunavauksissa.

Palaute: Aihe hyvä ja kannatettava, mutta ei ole toteutettavissa osallistuvan budjetoinnin aikataulussa.

Syy etenemättömyydelle: Aikataulu.

# data[].attributes.headline
46. Tupoksen kuntosalille käyttöaikaa lisää

# data[].attributes.subject
46. Tupoksen kuntosalille käyttöaikaa lisää

# data[].attributes.body
Tupoksen kuntosalin käyttöaika maksimoidaan kuntalaisille. Sallitaan päiväkäyttö ja lisäksi illat kaikille vapaiksi. Tällä hetkellä päivisin ei voi käyttää ja lisäksi kahtena illasta sesonkiaikaan on salivaraus. Etenkin salivaraukset rajoittaa käyttöä reilusti ja muina aikoina sali on tupaten täynnä. Rahalla korvataan kuntosalin päiväkäytön mahdollistaminen ja kuntosalivarausten tulon menetys.

Palaute: Kuntosalille on ollut tarpeen tehdä salivarauksia esimerkiksi koulun käyttöön.

Syy etenemättömyydelle: Ei ole osallistuvassa budjetoinnissa tehtävä asia.

# data[].attributes.headline
47. Kirjaston lastenkirjojen valikoima kuntoon

# data[].attributes.subject
47. Kirjaston lastenkirjojen valikoima kuntoon

# data[].attributes.body
Limingan kirjaston lastenkirjojen valikoima on huono. Useat läheiseni ja itse käytämme siitä syystä usein Lumijoen tai Kempeleen kirjastoa. Toivoisin, että suosituimpia ja paljon lainattuja lastenkirjoja ostetaan niin paljon, että niitä oikeasti löytyy hyllystä. Toki varaamalla ja tilaamalla saa Tatut ja Patut yms kirjastoon, mutta sitä ei käytännössä jaksa usein tehdä.

Palaute: Hyvä ja tärkeä aihe! Lainausmäärät kasvavat sitä tahtia, että suosituimmat sarjat ovat koko ajan lainassa, joko meillä tai muualla. Limingan kirjasto on mukana laajemmassa kirjastoyhteistyössä, jolloin varatut kirjat kulkevat koko alueella, eikä kirjojen lisäämisestä saatava hyöty jäisi välttämättä Liminkaan.

# data[].attributes.body
Kuva vapesta ja siinä päällä on raksi ja alhaalla lukee L vape. Koko liminka ja ehkä jotku ymmärtäisi sen. Koska vape ei ole hyvä juttu.

Palaute: Tärkeä ajatus taustalla! Kunta ei kuitenkaan tee muitakaan valistuksellisia kylttejä. Valistusta päihteistä tehdään muun muassa kouluympäristössä.

Syy etenemättömyydelle: Ei ole sellaisenaan ole kunnan toimintaa.